માનવમિત્ર, નવી દિલ્હી : ક્રિકેટ એક એવી રમત જે આજે સમગ્ર વિશ્વમાં પ્રચલિત છે. દુનિયાનાં મોટા ભાગનાં દેશમાં આ રમત લોકપ્રિય બની છે. ક્રિકેટ ટીમમાં પોતાનું સ્થાન મેળવવા કરોડો લોકો ખુબ મહેનત કરતા હોય છે. ઘણા ટીમમાં સ્થાન મેળવવામાં સફળ રહે છે તો ઘણા સ્થાન મેળવ્યા બાદ ખોવાઇ પણ જાય છે. તેવો જ એક કિસ્સો ભુવન ચંદ હરબોલાનો સામે આવ્યો છે. મળતી માહિતી મુજબ 1996નાં અંડર-16 ક્રિકેટ વર્લ્ડ કપમાં ભારતની જીતમાં મહત્વની ભૂમિકા ભજવનાર ભુવન ચંદ હરબોલા તાજેતરમાં ઉત્તરાખંડ પોલીસમાં હેડ કોંન્સ્ટેબલની નોકરી કરે છે.